[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "So\u0303ja 282. pa\u0308ev: Briti luure: Venemaa pidi oma logistika rindejoonest kaugema"}, {"text_idx": "#000004", "text": "U\u0308hendkuningriigi kaitseministeeriumi hinnangul pidi Venemaa oma logistikapunktid viima rindejoonest kaugemale peale Dnipro la\u0308a\u0308nekaldalt taandumist. Ukraina president Volodo\u0303mo\u0303r Zelenski teatas oma o\u0303htuses videopo\u0308o\u0308rdumises, et Venemaaga sidemeid omavad usulised u\u0308hendused ei tohi tulevikus enam Ukrainas tegutseda. Politico teatel tahab USA anda kiirelt Ukrainale La\u0308his-Idas paiknevad NASAMS-i o\u0303huto\u0303rjesu\u0308steemid."}, {"text_idx": "#000006", "text": "- Ukraina va\u0308lisminister a\u0308rgitab la\u0308a\u0308neriike otsustama Patrioti o\u0303huto\u0303rjesu\u0308steemi saatmise u\u0308le Ukrainasse;"}, {"text_idx": "#000007", "text": "- Viimase o\u0308o\u0308pa\u0308eva jooksul hukkus Vene ru\u0308nnakutes Hersonile kolm inimest;"}, {"text_idx": "#000011", "text": "- ISW: Vene va\u0308ed ei suuda Zaporiz\u030cz\u030cja oblastit ta\u0308iel ma\u0308a\u0308ra hoida;"}, {"text_idx": "#000014", "text": "- Ukraina hinnangul on Venemaa so\u0303jas Ukraina vastu kaotanud u\u0308le 90 000 so\u0303duri."}, {"text_idx": "#000019", "text": "Kuleba so\u0303nul pole tal kahtlusi, et Ukraina elab talve u\u0308le. \"Ku\u0308simus on, mis hinnaga me talve u\u0308le elame. Kindlasti Patriotide, teiste arenenud o\u0303huto\u0303rjesu\u0308steemide omamine ja nende saamine la\u0308hina\u0308dalatel, mitte -kuudel langetab hinda ma\u0308rkimisva\u0308a\u0308rselt ning vo\u0303imaldab meil kaitsta meie linnu ja kriitilist energiataristut,\" ra\u0308a\u0308kis va\u0308lisminister."}, {"text_idx": "#000020", "text": "Kuleba so\u0303nul on ta Patrioti su\u0308steemist oma USA ja Saksamaa kolleegiga ra\u0308a\u0308kinud. \"Ma ei salga, et sellest oleks palju abi. See to\u0303esti aitaks meil kaitsta riiki ja minimeerida hinda, mida maksame talvel elluja\u0308a\u0308mise eest,\" lisas ta."}, {"text_idx": "#000024", "text": "Kiiev on varem o\u0308elnud, et rahuko\u0303nelused on vo\u0303imalikud ainult siis, kui Venemaa viib oma va\u0308ed Ukraina territooriumilt minema."}, {"text_idx": "#000025", "text": "Kreml lu\u0308kkas tagasi Bideni tingimused alustada ko\u0303nelusi"}, {"text_idx": "#000028", "text": "\"So\u0303jaline operatsioon ja\u0308tkub,\" u\u0308tles reedel Peskov."}, {"text_idx": "#000033", "text": "\u0412\u043d\u043e\u0447\u0456 \u0440\u043e\u0441\u0456\u0438\u0306\u0441\u044c\u043a\u0430 \u0421-300 \u0432\u0434\u0430\u0440\u0438\u043b\u0430 \u043f\u043e \u0427\u0443\u0433\u0443\u0454\u0432\u0443, \u043f\u043e\u0446\u0456\u043b\u0438\u043b\u0430 \u0432 \u0436\u0438\u0442\u043b\u043e, \u0454 \u043f\u043e\u0440\u0430\u043d\u0435\u043d\u0456 /XHkWfaJFid"}, {"text_idx": "#000035", "text": "Vene idaringkonna esindaja kinnitas reedel, et reedel kukkus o\u0303ppelennu ka\u0308igus alla u\u0308ks Mig-31 ha\u0308vituslennuk. Lennuki meeskond pa\u0308a\u0308ses eluga, vahendas Interfax."}, {"text_idx": "#000036", "text": "Lennuk kukkus alla piirkonnas, kus inimesi ei ela ning seeto\u0303ttu ei saanud ka tsiviiltaristu lennuo\u0303nnetuses kannatada. Esialgse info kohaselt vo\u0303is o\u0303nnetuse po\u0303hjustada tehniline to\u0303rge."}, {"text_idx": "#000041", "text": "U\u0308hendkuningriigi kaitseministeeriumi luureu\u0308levaate kohaselt on Vene va\u0308ed peale Dnipro la\u0308a\u0308nekaldalt taandumist olnud sunnitud liigutama oma logistikaso\u0303lmed rindelt kaugemale \u2013 okupeeritud Ukraina alade ida- ja lo\u0303unaossa."}, {"text_idx": "#000042", "text": "Vene va\u0308ed on oma logistika suure to\u0303ena\u0308osusega Ukraina ru\u0308nnakute hirmus u\u0308mber paigutanud. Kuna logistikapunktid on nu\u0308u\u0308d viidud rindejoonest kaugemale, siis peavad Vene va\u0308ed kasutama rohkem to\u0308o\u0308jo\u0303udu ning maanteetransporti varustuse, laskemoona ja muu vajaliku tarnimiseks."}, {"text_idx": "#000043", "text": "Latest Defence Intelligence update on the situation in Ukraine - 02 December 2022 Find out more about the UK government's response: #StandWithUkraine /ErKU7j9pVp"}, {"text_idx": "#000044", "text": "Brittide hinnangul piirab Vene pealetunge eelko\u0303ige just nende raskused logistika korraldamisega."}, {"text_idx": "#000046", "text": "Ukraina relvajo\u0303udude peastaabi reede hommikul avaldatud rindeu\u0308levaates va\u0308idetakse, et Vene okupatsioonivo\u0303imud valmistuvad korraldama okupeeritud Krimmi poolsaarel uut mobilisatsioonilainet."}, {"text_idx": "#000047", "text": "Peastaabi so\u0303nul on okupatsioonivo\u0303imud hakanud rohkem kontrollima ka Hersoni oblasti okupeeritud aladel elanike liikumist."}, {"text_idx": "#000050", "text": "Ameerika U\u0308hendriigid peavad ko\u0303nelusi mitme La\u0308his-Ida riigiga, et nood annaks osa oma o\u0303huto\u0303rjesu\u0308steemidest Ukrainale, kinnitas kaitseto\u0308o\u0308stusvaldkonna ettevo\u0303tte Raytheon tegevjuht Politico vahendusel."}, {"text_idx": "#000054", "text": "USA on juba varem saatnud Ukrainale kaks NASAMS-i o\u0303huto\u0303rjesu\u0308steemi ning on lubanud vastavaid relvasu\u0308steeme saata Ukrainale veel."}, {"text_idx": "#000056", "text": "Saksamaa andis Ukrainale sillatanke ja piirikaitse tehnikat"}, {"text_idx": "#000057", "text": "Uusima Saksamaa so\u0303jalise abipaketiga anti Ukrainale palju so\u0303idukeid, sh kolm Beaversi sillatanki ja piirikaitseks mo\u0303eldud masinaid. Lisaks tarniti Ukrainale 4000 magamiskotti ja Mi-24 kopterite varuosi ning 30 kiirabimasinat."}, {"text_idx": "#000058", "text": "Macron Washingtonis: me ei sunni kunagi ukrainlasi tegema neile vastuvo\u0303etamatut kompromissi"}, {"text_idx": "#000059", "text": "Prantsusmaa president Emmanuel Macron kinnitas riigivisiidil USA-sse, et la\u0308a\u0308neriigid ei survesta kunagi Ukrainat kompromissile, mis Ukrainale endale poleks vastuvo\u0303etav."}, {"text_idx": "#000063", "text": "Ukraina president Volodo\u0303mo\u0303r Zelenski teatas neljapa\u0308eval o\u0303htuses videopo\u0308o\u0308rdumises, et Ukraina rahvusliku julgeoleku no\u0303ukogu kohtus hiljuti ning arutas Ukraina usuelu."}, {"text_idx": "#000064", "text": "No\u0303ukogu andis Ukraina valitsusele suunise koostada seaduseelno\u0303u Ukraina parlamendile, millega muudetaks ebaseaduslikuks Venemaaga seotud religioossete organisatsioonide tegutsemine Ukrainas."}, {"text_idx": "#000065", "text": "Sisuliselt keelustatakse Ukraina Vene o\u0303igeusu kirikuga seotud kirikud. Vene o\u0303igeusu kirik eesotsas selle juhi, patriarh Kirilliga, on innukalt toetanud Venemaa so\u0303da Ukraina vastu."}, {"text_idx": "#000066", "text": "Lisaks anti vastavale riigiasutusele u\u0308lesanne kontrollida Ukraina o\u0303igeusu kiriku seoseid Vene o\u0303igeusu kirikuga. Samuti kavatseb Ukraina avalikustada Venemaaga koosto\u0308o\u0308d teinud usumeeste nimed."}, {"text_idx": "#000067", "text": "Zelenski so\u0303nul tagatakse nende meetmetega Ukraina vaimne so\u0303ltumatus."}, {"text_idx": "#000068", "text": "Hiljuti korraldasid Ukraina eriteenistused mitu la\u0308biotsimist Vene o\u0303igeusu kirikuga seotud Ukraina kloostrite ja muude usurajatiste ruumides."}, {"text_idx": "#000069", "text": "ISW: Vene va\u0308ed ei suuda Zaporiz\u030cz\u030cja oblastit ta\u0308iel ma\u0308a\u0308ra hoida"}, {"text_idx": "#000070", "text": "Rahvusvahelise so\u0303jauuringute instituudi (ISW) hinnangul na\u0308itab Vene va\u0308gede u\u0308mberpaiknemine Zaporiz\u030cz\u030cja oblastis, et Vene va\u0308ed ei suuda nende jaoks ko\u0303iki kriitiliselt ta\u0308htsaid piirkondi Ukraina ru\u0308nnakute vastu kaitsta."}, {"text_idx": "#000071", "text": "ISW analu\u0308u\u0308tikute hinnangul on eriti ma\u0308rgiline Vene va\u0308gede taandumine Pologivi asulast, kuna see asub olulise teede ristumiskoha la\u0308histel. Ilma selleta on Vene va\u0308gedel raskem kaitsta Tokmaki Ukraina vasturu\u0308nnakute eest."}, {"text_idx": "#000072", "text": "Mo\u0303ttekoja hinnangul on Vene va\u0308ejuhatus hinnanud, et nad ei suuda kogu Zaporiz\u030cz\u030cja oblasti rinnet kaitsta ja on va\u0308lja valinud eelistatumad kohad, kuhu va\u0308ed koondada. Samas vo\u0303ib tegu olla ka Vene va\u0308gede rotatsiooniga ning nendesse asulatesse vo\u0303idakse paigutada uued u\u0308ksused."}, {"text_idx": "#000073", "text": "Ukraina va\u0308ed on kaudtulega ru\u0308nnanud Zaporiz\u030cz\u030cja oblastis mitut Vene va\u0308gede ja tehnika koondumiskohti."}, {"text_idx": "#000075", "text": "Mo\u0303ttekoda to\u0303i lisaks esile, et Vene va\u0308ed ja\u0308tkavad kaitserajatiste ehitamist Svatove-Kreminna rindejoonel Ida-Ukrainas."}, {"text_idx": "#000077", "text": "Rahvusvaheline so\u0303jauuringute instituut toob esile, et Valgevene president Aljaksandr Lukas\u030cenka pidevad teated NATO tekitatud ohust Valgevene vastu aitab tal va\u0308ltida Ukraina vastu so\u0303tta minekut."}, {"text_idx": "#000078", "text": "Lukas\u030cenka on su\u0308u\u0308distanud NATO riike mitmetes provokatsioonides. Samal ajal kinnitas Valgevene kaitseminister Viktor Hrenin, et riik ei valmistu so\u0303jaks ning Valgevene kaitseb ainult enda territooriumi."}, {"text_idx": "#000079", "text": "ISW analu\u0308u\u0308tikute hinnangul on Valgevene sedasi loonud inforuumi, mille najal o\u0303igustada Valgevene so\u0303durite pu\u0308simist enda riigi piires, kuigi Venemaa sooviks, et riik liituks so\u0303jaga Ukraina vastu."}, {"text_idx": "#000080", "text": "Ukraina hinnangul on Venemaa so\u0303jas Ukraina vastu kaotanud u\u0308le 90 000 so\u0303duri"}, {"text_idx": "#000081", "text": "Ukraina kaitsejo\u0303udude peastaap avaldas reedel tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000088", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000089", "text": "Ilmar Raag: poliitilise po\u0308o\u0308rde tingimused Venemaal"}, {"text_idx": "#000091", "text": "Epifanius pu\u0308hitseti ametlikult so\u0303ltumatu Ukraina o\u0303igeusu kiriku peaks"}, {"text_idx": "#000092", "text": "Ukraina sai iseseisva o\u0303igeusukiriku, mille peaks valiti piiskop Epifanius"}, {"text_idx": "#000094", "text": "\"Ukraina stuudios\" kell 18.45 o\u0303huva\u0308e u\u0308lem Susi ja suursaadik Maasikas"}, {"text_idx": "#000095", "text": "Karl-Erik Taukar: minus ei ole seda turundusgeeniust, et promoda uut singlit lapseootusuudisega"}, {"text_idx": "#000097", "text": "Hollandi jooksja Bol alustas hooaega 500 meetri maailma tipptulemusega"}, {"text_idx": "#000099", "text": "Hooaja esimese teateso\u0303idu vo\u0303itis Norra naiskond"}, {"text_idx": "#000104", "text": "So\u0303ja: 346. pa\u0308ev: Zelenski so\u0303nul muutub olukord rindel raskemaks"}, {"text_idx": "#000111", "text": "Asenduskodust poja leidnud Anzelika: ta ku\u0308sis alguses iga pa\u0308ev, millal turvakodusse tagasi peab minema"}, {"text_idx": "#000113", "text": "Himurad kvollid on valmis suguu\u0308hte nimel surema"}, {"text_idx": "#000115", "text": "Otse kell 18: konkursi \"Teadus 3 minutiga\" finaal"}, {"text_idx": "#000117", "text": "Operaator Heino Maripuu: ko\u0303ige suurem tunnustus on na\u0308ha sa\u0308ra pillimeeste silmades"}, {"text_idx": "#000120", "text": "Vene majandus vo\u0303ib muutuda Hiina ju\u0308aanist so\u0303ltuvaks"}, {"text_idx": "#000121", "text": "Mehis Heinsaart u\u0308llatas Tammsaare preemia vo\u0303it"}, {"text_idx": "#000123", "text": "Siberis su\u0308ndinud laste MTU\u0308 plaanib raamatu va\u0308lja anda"}, {"text_idx": "#000124", "text": "Ta\u0308na puhub tugev po\u0303hjatuul ja sajab lund"}, {"text_idx": "#000125", "text": "Ameeriklased tarnivad Ukrainale pika laskekaugusega liugpomme"}, {"text_idx": "#000126", "text": "Grosberg: Ukraina va\u0308ed taanduvad Bahmutist la\u0308hiajal"}, {"text_idx": "#000127", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]